CELEX: 32015R1039
Language: et
Date: 2015-06-30 00:00:00
Title: Komisjoni määrus (EL) 2015/1039, 30. juuni 2015, millega muudetakse määrust (EL) nr 748/2012 katselendude osas (EMPs kohaldatav tekst)

1.7.2015   
            
            
               ET
            
            
               Euroopa Liidu Teataja
            
            
               L 167/1
            
         KOMISJONI MÄÄRUS (EL) 2015/1039,
   30. juuni 2015,
   millega muudetakse määrust (EL) nr 748/2012 katselendude osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 5 lõiget 5 ja artikli 7 lõiget 6,
   ning arvestades järgmist:
   
               (1)
            
            
               Komisjoni määrust (EL) nr 748/2012 (2) tuleks muuta, et kehtestada lennutingimuste ühe osana pilootide ja katselendude juhtinseneride pädevuse ja kogemuse nõuded lähtuvalt asjaomaste katselendude ja õhusõidukite keerukusest, suurendada ohutust ja edendada katselennumeeskonna liikmete pädevuse ja kogemuse nõuete ühtlustamist Euroopa Liidus.
            
         
               (2)
            
            
               Katselendude ohutuse suurendamiseks tuleks kehtestada ka katselende korraldavatele tootja- ja projekteerimisorganisatsioonidele esitatavad nõuded ning nõue võtta kasutusele katselennutegevuse käsiraamat, milles organisatsioon määrab kindlaks katselennupoliitika ja vajalikud protseduurid. Katselennutegevuse käsiraamat peaks hõlmama meeskonna koosseisu ja pädevusega seotud poliitikat ning protseduure, muude isikute kui meeskonnaliikmete vedu ning riski- ja ohutusjuhtimist, samuti tuleks kõnealuses käsiraamatus kindlaks määrata pardal kohustuslikud mõõteriistad ja seadmed.
            
         
               (3)
            
            
               Komisjoni määrus (EÜ) nr 2042/2003 (3) on selguse huvides uuesti sõnastatud. Kuna määruse (EL) nr 748/2012 I lisa (osa 21) II liite kohases EASA vormis 15a osutatakse määrusele (EÜ) nr 2042/2003, on kõnealust viidet vaja ajakohastada.
            
         
               (4)
            
            
               Lennundussektorile ja liikmesriikidele tuleks anda piisavalt aega eespool nimetatud nõuetega kohanemiseks. Seepärast tuleks kehtestada asjakohased üleminekusätted. Eespool nimetatud muudatuse laadi arvesse võttes tuleks teatavate muudatuste puhul ette näha konkreetne hilisem kohaldamiskuupäev.
            
         
               (5)
            
            
               Käesolevas määruses sätestatud meetmed põhinevad ameti arvamusel, mis esitati kooskõlas määruse (EÜ) nr 216/2008 artikli 19 lõikega 1.
            
         
               (6)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 kohaselt asutatud Euroopa Lennundusohutusameti komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Muudatus
   Määruse (EL) nr 748/2012 I lisa (osa 21) muudetakse vastavalt käesoleva määruse lisale.
   Artikkel 2
   Üleminekusätted
   1.   Liikmesriigid, kes on andnud katselennumeeskonna liikmetele (v.a piloodid) riiklikke lube välja 21. juulil 2015, võivad jätkata lubade väljaandmist kooskõlas siseriiklike õigusaktidega kuni 31. detsembrini 2017. Riiklike lubade omanikud võivad jätkata oma õiguste teostamist kuni eespool nimetatud kuupäevani.
   2.   Pärast 31. detsembrit 2017 võivad lennuloa omanikud või taotlejad jätkata määruse (EL) nr 748/2012 I lisa XII liites osutatud 3. või 4. kategooria katselende tegevate selliste katselennupilootide ja katselennuinseneride teenuste kasutamist, kes tegid katselende kooskõlas kohaldatavate siseriiklike eeskirjadega enne eespool nimetatud kuupäeva. Selliste teenuste kasutamisel piirdutakse katse lennumeeskonna liikmete ülesannete ulatusega, mis on kehtestatud enne 31. detsembrit 2017.
   Katselennumeeskonna liikme ülesannete ulatuse kehtestab nende teenuseid kasutav või kasutada kavatsev lennuloa taotleja või omanik, tuginedes katselennumeeskonna liikmete katselennukogemustele ja -koolitusele ning lennuloa taotleja või omaniku asjakohastele andmetele. Katselennumeeskonna liikme ülesannete ulatus tehakse pädevale asutusele kättesaadavaks.
   Katselennumeeskonna liikmetele nende teenuseid kasutava või kasutada kavatseva lennuloa taotleja või omaniku poolt antud ülesannete ulatuse mis tahes täiendamine või muutmine peab olema kooskõlas määruse (EL) nr 748/2012 I lisa XII liite nõuetega.
   3.   Pädevad asutused võivad kuni 31. detsembrini 2015 jätkuvalt välja anda kuni 21. juulini 2015 kehtinud määruse (EL) nr 748/2012 I lisa II liite kohaseid lennukõlblikkuse kontrolli sertifikaate (EASA vorm 15a). Enne 1. jaanuari 2016 välja antud sertifikaadid jäävad kehtima kuni nende muutmise, peatamise või kehtetuks tunnistamiseni.
   Artikkel 3
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 21. juulist 2015.
   Kuid:
   
               a)
            
            
               lisa punkte 2 ja 3 kohaldatakse alates 1. jaanuarist 2016; punkti b kohaldatakse määruse (EL) nr 748/2012 I lisa XII liites osutatud ulatuses;
            
         
               b)
            
            
               lisa punkti 6 kohaldatakse XII liite punkti D osas alates 1. jaanuarist 2018, ilma et see mõjutaks nõudeid, mis juba eelnevalt tulenevad komisjoni määruse (EL) nr 1178/2011 (4) I lisast (FCL-osa).
            
         
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 79, 19.3.2008, lk 1.
   
      (2)  Komisjoni määrus (EL) nr 748/2012, 3. august 2012, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad (ELT L 224, 21.8.2012, lk 1).
   
      (3)  Komisjoni määrus (EÜ) nr 2042/2003, 20. november 2003, õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta (ELT L 315, 28.11.2003, lk 1).
   
      (4)  Komisjoni määrus (EL) nr 1178/2011, 3. november 2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).
   
      LISA
      Määruse (EL) nr 748/2012 I lisa (osa 21) muudetakse järgmiselt.
      
                  1)
               
               
                  Sisukorrale lisatakse järgmine kirje:
                  „XII liide – Katselennukategooriad ja katselennumeeskonna asjakohane kvalifikatsioon 85”.
               
            
                  2)
               
               
                  Punkti 21.A.143 alapunktile a lisatakse alapunkt 13:
                  
                              „13.
                           
                           
                              katselendude tegemisel katselennutegevuse käsiraamat (FTOM), milles määratakse kindlaks organisatsiooni katselennupoliitika ja -protseduurid. Katselennutegevuse käsiraamat (FTOM) peab sisaldama järgmist:
                              
                                          i)
                                       
                                       
                                          organisatsiooni katselennuprotsesside kirjeldus, sealhulgas katselennuorganisatsiooni osalemine lennuloa väljaandmise protsessis;
                                       
                                    
                                          ii)
                                       
                                       
                                          meeskonna värbamise poliitika, sealhulgas meeskonna koosseis, pädevus, ajakohasus ja vajaduse korral lennuajapiirangud kooskõlas käesoleva I lisa (osa 21) XII liitega;
                                       
                                    
                                          iii)
                                       
                                       
                                          teiste isikute kui meeskonnaliikmete veo protseduur ja katselennukoolituse protseduur (vajaduse korral);
                                       
                                    
                                          iv)
                                       
                                       
                                          riski- ja ohutusjuhtimispoliitika ning sellega seotud meetodid;
                                       
                                    
                                          v)
                                       
                                       
                                          kohustusliku pardavarustuse hulka kuuluvate mõõteriistade ja seadmete kindlaksmääramise protseduurid;
                                       
                                    
                                          vi)
                                       
                                       
                                          katselennuks vajalike dokumentide nimekiri.”
                                       
                                    
                        
            
                  3)
               
               
                  Punkti 21.A.243 alapunkt a asendatakse järgmisega:
                  
                              „a)
                           
                           
                              Projekteerimisorganisatsioon esitab ametile käsiraamatu, milles kirjeldatakse otse või ristviidete kaudu organisatsiooni, asjakohaseid protseduure ja projekteeritavaid tooteid või nendes tehtavaid muudatusi. Katselendude tegemise korral katselennutegevuse käsiraamat, milles tuleb kindlaks määrata organisatsiooni katselennupoliitika ja -protseduurid. Katselennutegevuse käsiraamat (FTOM) peab sisaldama järgmist:
                              
                                          i)
                                       
                                       
                                          organisatsiooni katselennuprotsesside kirjeldus, sealhulgas katselennuorganisatsiooni osalemine lennuloa väljaandmise protsessis;
                                       
                                    
                                          ii)
                                       
                                       
                                          meeskonna värbamise poliitika, sealhulgas meeskonna koosseis, pädevus, ajakohasus ja vajaduse korral lennuaja piirangud kooskõlas käesoleva I lisa (osa 21) XII liitega;
                                       
                                    
                                          iii)
                                       
                                       
                                          teiste isikute kui meeskonnaliikmete veo protseduur ja katselennukoolituse protseduur (kui seda kohaldatakse);
                                       
                                    
                                          iv)
                                       
                                       
                                          riski- ja ohutusjuhtimise poliitika ning sellega seotud metoodika;
                                       
                                    
                                          v)
                                       
                                       
                                          kohustusliku pardavarustuse hulka kuuluvate mõõteriistade ja seadmete kindlaksmääramise protseduurid;
                                       
                                    
                                          vi)
                                       
                                       
                                          katselennuks vajalike dokumentide nimekiri.”
                                       
                                    
                        
            
                  4)
               
               
                  Punkti 21.A.708 alapunkti b alapunkt 2 asendatakse järgmisega:
                  
                              „2.
                           
                           
                              lennumeeskonna suhtes õhusõidukiga lendamiseks kehtestatud mis tahes tingimused ja piirangud, mis on kehtestatud lisaks käesoleva I lisa (osa 21) XII liites sätestatule.”
                           
                        
            
                  5)
               
               
                  II liide asendatakse järgmisega:„
                     II liide
                     
                        Lennukõlblikkuse kontrolli sertifikaat – EASA vorm 15a
                     
                     
                        
                  ”
            
                  6)
               
               
                  Lisatakse XII liide:
                  
                     „XII liide
                     
                        Katselennukategooriad ja katselennumeeskonna asjakohane kvalifikatsioon
                     
                     A.   Üldist
                     
                     Käesolevas liites kehtestatakse sellise lennumeeskonna suhtes kohaldatavad kvalifikatsiooninõuded, kes teeb katselende õhusõidukitega, mis on sertifitseeritud või mis sertifitseeritakse kooskõlas CS-23-sertifitseerimistingimustega, mida kohaldatakse õhusõidukite suhtes maksimaalse stardimassiga (MTOM) 2 000 kg või rohkem, ning kooskõlas CS-25-, CS-27-, CS-29- või samaväärsete sertifitseerimistingimustega.
                     B.   Mõisted
                     
                     1.   „katselennuinsener”– maapealses või lennu käigus toimuvas katselennutegevuses osalev insener;
                     2.   „katselennu juhtinsener”– katselennuinsener, kes katselennu tegemisel on määratud täitma kohustusi õhusõidukis või abistama pilooti õhusõiduki ja selle süsteemide käitamisel katselennutegevuse ajal;
                     3.   „katselennud”– 
                     
                                 3.1.
                              
                              
                                 uue projekti (õhusõiduk, jõusüsteemid, osad ja seadmed) arendusetapi lennud;
                              
                           
                                 3.2.
                              
                              
                                 sertifitseerimisalusele või tüübiprojektile vastavuse demonstreerimise lennud;
                              
                           
                                 3.3.
                              
                              
                                 uute projekteerimiskontseptsioonide katsetamise lennud, mis nõuavad ebatavalisi manöövreid või profiile, mille käigus võidakse väljuda õhusõiduki varem heakskiidetud käituspiiridest;
                              
                           
                                 3.4.
                              
                              
                                 katselennukoolituslennud.
                              
                           C.   Katselennukategooriad
                     
                     1.   Üldist
                     
                     Allpool esitatud kirjeldustes käsitletakse projekteerimis- ja tootjaorganisatsioonide poolt I lisa (osa 21) alusel tehtavaid lende.
                     2.   Rakendusala
                     
                     Kui katses osaleb rohkem kui üks õhusõiduk, hinnatakse käesoleva liite kohaselt iga konkreetse õhusõiduki lendu, et kindlaks määrata, kas see on katselend, ja vajaduse korral määrata selle kategooria.
                     Käesoleva liite rakendusalasse kuuluvad üksnes punkti 6 alapunkti B alapunktis 3 osutatud lennud.
                     3.   Katselennukategooriad
                     
                     Katselennud jagatakse nelja kategooriasse:
                     
                                 3.1.
                              
                              
                                 1. kategooria
                                 
                                             a)
                                          
                                          
                                             uut tüüpi õhusõiduki või oluliselt muudetud lennu- või käitamisomadustega õhusõiduki esialgne lend (esialgsed lennud);
                                          
                                       
                                             b)
                                          
                                          
                                             lennud, mille kestel võivad tõenäoliselt esineda teadaolevatest lennuomadustest oluliselt teistsugused omadused;
                                          
                                       
                                             c)
                                          
                                          
                                             õhusõiduki uudsete või ebatavaliste projekteerimisomaduste või -tehnoloogia uurimise lennud;
                                          
                                       
                                             d)
                                          
                                          
                                             käituspiiride kindlakstegemiseks või nende laiendamiseks tehtavad lennud;
                                          
                                       
                                             e)
                                          
                                          
                                             lennud, mida tehakse regulatiivtoimivuse, lennuomaduste ja käitamisomaduste kindlakstegemiseks käituspiirile lähenemisel;
                                          
                                       
                                             f)
                                          
                                          
                                             1. kategooria katselendude koolituslennud.
                                          
                                       
                           
                                 3.2.
                              
                              
                                 2. kategooria
                                 
                                             a)
                                          
                                          
                                             1. kategooriasse liigitamata lennud õhusõidukitega, mille tüüp on veel sertifitseerimata;
                                          
                                       
                                             b)
                                          
                                          
                                             1. kategooriasse liigitamata lennud sertifitseeritud tüübiga õhusõidukitega, mille muutmine ei ole veel heaks kiidetud ning mille puhul tuleb teha järgmist:
                                             
                                                         i)
                                                      
                                                      
                                                         hinnata õhusõiduki üldist käitumist või
                                                      
                                                   
                                                         ii)
                                                      
                                                      
                                                         hinnata meeskonna põhiprotseduure, kui uut või muudetud süsteemi käitatakse või kui sellist süsteemi vajatakse, või
                                                      
                                                   
                                                         iii)
                                                      
                                                      
                                                         taotluslikult lennata väljaspool heakskiidetud ohutuid käituspiire, uuritud käituspiiridest siiski väljumata.
                                                      
                                                   
                                       
                                             c)
                                          
                                          
                                             2. kategooria katselendude koolituslennud.
                                          
                                       
                           
                                 3.3.
                              
                              
                                 3. kategooria
                                 Uue õhusõiduki nõuetele vastavuse deklaratsiooni väljaandmiseks tehtavad lennud, mis ei nõua lendamist väljaspool tüübisertifikaadi või õhusõiduki lennukäsiraamatu piiranguid.
                              
                           
                                 3.4.
                              
                              
                                 4. kategooria
                                 1. või 2. kategooriasse liigitamata lennud sertifitseeritud tüübiga õhusõidukitega, mille projektimuudatus ei ole veel heaks kiidetud.
                              
                           D.   Pilootide ja katselennu juhtinseneride pädevus ja kogemused
                     
                     1.   Üldist
                     
                     Pilootidel ja katselennu juhtinseneridel peavad olema pädevus ja kogemused, mis on kindlaks määratud järgmises tabelis.
                     
                                  
                              
                              
                                 Katselennukategooriad
                              
                           
                                 Õhusõiduk
                              
                              
                                 1
                              
                              
                                 2
                              
                              
                                 3
                              
                              
                                 4
                              
                           
                                 CS-23 lähiliinilennuk või õhusõiduk, mille pikeerimiskiirus (Md) on üle 0,6 või mille maksimaalne lennukõrgus üle 7 260 m (25 000 jalga), CS-25, CS-27, CS-29 või samaväärsete sertifitseerimistingimustega õhusõiduk
                              
                              
                                 1. pädevustase
                              
                              
                                 2. pädevustase
                              
                              
                                 3. pädevustase
                              
                              
                                 4. pädevustase
                              
                           
                                 muu CS-23 õhusõiduk maksimaalse stardimassiga (MTOM) 2 000 kg või rohkem
                              
                              
                                 2. pädevustase
                              
                              
                                 2. pädevustase
                              
                              
                                 3. pädevustase
                              
                              
                                 4. pädevustase
                              
                           1.1.   1. pädevustase
                     
                              
                                 1.1.1.
                              
                              
                                 Piloodid peavad vastama komisjoni 3. novembri 2011. aasta määruse (EL) nr 1178/2011 (1) I lisa (FCL-osa) nõuetele.
                              
                           
                              
                                 1.1.2.
                              
                              
                                 Katselennu juhtinsener peab vastama järgmistele nõuetele:
                                 
                                             a)
                                          
                                          
                                             ta peab olema rahuldavalt lõpetanud 1. pädevustaseme koolituskursuse ja
                                          
                                       
                                             b)
                                          
                                          
                                             tal peab olema vähemalt 100-tunnine lennukogemus (sealhulgas katselennukoolitus)
                                          
                                       
                           1.2.   2. pädevustase
                     
                              
                                 1.2.1.
                              
                              
                                 Piloodid peavad vastama määruse (EL) nr 1178/2011 I lisa (FCL-osa) nõuetele.
                              
                           
                              
                                 1.2.2.
                              
                              
                                 Katselennu juhtinsener peab vastama järgmistele nõuetele:
                                 
                                             a)
                                          
                                          
                                             ta peab olema rahuldavalt lõpetanud 1. või 2. pädevustaseme koolituskursuse ja
                                          
                                       
                                             b)
                                          
                                          
                                             tal peab olema vähemalt 50-tunnine lennukogemus (sealhulgas katselennukoolitus)
                                          
                                       Katselennu juhtinseneri 1. ja 2. pädevustaseme koolituskursus peab hõlmama vähemalt järgmisi valdkondi:
                                 
                                             i)
                                          
                                          
                                             õhusõiduki tehnilised võimalused,
                                          
                                       
                                             ii)
                                          
                                          
                                             stabiilsus ja juhtimis-/käitamisomadused,
                                          
                                       
                                             iii)
                                          
                                          
                                             süsteemid,
                                          
                                       
                                             iv)
                                          
                                          
                                             katsete läbiviimine ja
                                          
                                       
                                             v)
                                          
                                          
                                             riski-/ohutusjuhtimine.
                                          
                                       
                           1.3.   3. pädevustase
                     
                              
                                 1.3.1.
                              
                              
                                 Piloodil (pilootidel) on vähemalt katsetatava õhusõiduki kategooriale vastav kehtiv luba, mis on välja antud kooskõlas FCL-osaga, ja ametipiloodi luba. Õhusõiduki kapten peab lisaks vastama järgmistele nõuetele:
                                 
                                             a)
                                          
                                          
                                             tal peab olema katselennupädevus;
                                          
                                       
                                             b)
                                          
                                          
                                             ta peab olema õhusõiduki kaptenina omandanud vähemalt 1 000-tunnise lennukogemuse sama keerukal ja samalaadsete omadustega õhusõidukil ning
                                          
                                       
                                             c)
                                          
                                          
                                             ta peab olema osalenud vähemalt viie õhusõiduki individuaalse lennukõlblikkussertifikaadi väljaandmise programmi kuuluvatel kõikidel lendudel.
                                          
                                       
                           
                              
                                 1.3.2.
                              
                              
                                 Katselennu juhtinsener peab vastama järgmistele nõuetele:
                                 
                                             a)
                                          
                                          
                                             ta peab vastama 1. või 2. pädevustasemele või
                                          
                                       
                                             b)
                                          
                                          
                                             tal peab olema ülesandega seotud asjakohane ja märkimisväärselt suur lennukogemus ning
                                          
                                       
                                             c)
                                          
                                          
                                             ta peab olema osalenud vähemalt viie õhusõiduki individuaalse lennukõlblikkussertifikaadi väljaandmise programmi kuuluvatel kõikidel lendudel.
                                          
                                       
                           1.4.   4. pädevustase
                     
                              
                                 1.4.1.
                              
                              
                                 Piloodil (pilootidel) peab olema vähemalt katsetatava õhusõiduki kategooriale vastav luba, mis on välja antud kooskõlas FCL-osaga, ja ametipiloodi luba. Õhusõiduki kaptenil peab olema katselennupädevus või kaptenina omandatud vähemalt 1 000-tunnine lennukogemus sama keerukal ja samalaadsete omadustega õhusõidukil.
                              
                           
                              
                                 1.4.2.
                              
                              
                                 Katselennu juhtinseneride pädevus ja kogemus on kindlaks määratud katselennutegevuse käsiraamatus.
                              
                           2.   Katselennu juhtinsenerid
                     
                     Katselennu juhtinseneridele annab loa neid tööle võttev organisatsioon, määrates üksikasjalikult kindlaks nende ülesannete ulatuse organisatsioonis. Luba sisaldab järgmist teavet:
                     
                                 a)
                              
                              
                                 nimi,
                              
                           
                                 b)
                              
                              
                                 sünniaeg,
                              
                           
                                 c)
                              
                              
                                 kogemused ja haridus,
                              
                           
                                 d)
                              
                              
                                 ametikoht organisatsioonis,
                              
                           
                                 e)
                              
                              
                                 loa ulatus,
                              
                           
                                 f)
                              
                              
                                 loa esmakordse väljaandmise kuupäev,
                              
                           
                                 g)
                              
                              
                                 loa aegumise kuupäev (kui see on asjakohane) ja
                              
                           
                                 h)
                              
                              
                                 loa identifitseerimisnumber.
                              
                           Katselennu juhtinsenerid määratakse konkreetsele lennule üksnes juhul, kui nende füüsiline ja vaimne vorm võimaldab neil ohutult täita neile määratud ülesandeid ja kohustusi.
                     Organisatsioon esitab lubade omanikele kõik lubadega seotud asjakohased andmed.
                     E.   Muude katselennuinseneride pädevus ja kogemused
                     
                     Õhusõiduki pardal viibivatel muudel katselennuinseneridel on katselennutegevuse käsiraamatu (vajaduse korral) kohaselt määratavate ülesannete täitmiseks vajalikud kogemused ja nad on saanud asjakohase koolituse.
                     Organisatsioon registreerib asjaomaste katselennuinseneride kogu asjakohase lennutegevuse.”
                  
               
            
         (1)  Komisjoni määrus (EL) nr 1178/2011, 3. november 2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).